Изге чишмә буенда Корбан мәҗлесе

	Похвистнево районының Гали авылы - гореф-гадәт¬лә¬ре¬безне саклап, динебез исламны хөрмәт итеп яшәүче бай авыл. Бәлки шуңадыр да биредә ел саен һәр йортта диярлек корбан чалалар, кунак дәшеп сыйлыйлар, итне мохтаҗ кешеләргә тараталар. 	 Быел әле районның “Туган тел” һәм Гали авылының “Ак калфак” хатын-кызлар җәмгыятьләре, авыл администрациясе инициативасы буенча изге Морат бабкай чишмәсе янында да корбан мәҗлесе уздырдылар. “Элек тә биредә корбан мәҗлесләре уздырылган, тик нишләптер туктатылган. Менә, 10 - 12 еллар чамасы вакыт узганнан соң, бу йолабыз кабат халыкка кайтарылды. Быелдан башлап, Морат бабкай чишмәсе янында корбан мәҗлесләрен ел саен үткәрергә ниятлибез”, - дип сөйләде җирле “Ак калфак” оешмасы рәисе Илһамия Кәримова. Бу изге чарада бихисап күп кеше катнашты,  бәйрәмгә авыл халкы гына түгел, күрше шәһәр һәм авыллардан да кунаклар чакырылган иде. Яңа Мансур авылында туып-үскән, ә гомерен Под-бельскида үт¬кәргән бер ир оештыручыларга рәхмәтләрен белдереп: “Гали авылында бик динле халык яши. Бәйрәмнәр уздырганда күрше авыл-шәһәрләрдә яшәүчеләрне дә онытмыйлар. Мөселманнар бер-берсенә игъ¬тибарлы,  бердәм булырга тиеш бит. Шушындый матур бәйрәмдә катнашуыма үзем дә, хатыным Фәридә дә бик шатбыз”, - дип сөйләде. 
	---	
Бердәмлек

	№ --- | 02.09.2018	


